Maite Aurrekoetxea Viloria

Maite Aurrekoetxea Viloria (Bilbo, 1971) bizkaitar musikagilea da.

Bilboko Arriaga Kontserbatorioan Akordeoi titulua eskuratu zuen, eta Piano eta Biola ikasketak egin zituen. Harmonia, Kontrapuntu eta Fuga ikasketak ere egin zituen. Gasteizko Jesus Guridi Kontserbatorioan Konposizioa ikasi zuen Carmelo Bernaola irakaslearekin. Madrilgo Goi Kontserbatorioan, Orkestra Zuzendaritza ikasi zuen. Arlo horretan Euskal Kamerata Ganbera Orkestraren zuzendaria da eta Jesus Guridi Kontserbatorioko orkestraren zuzendari-ordezkoa. Barakaldoko Zigor Abesbatza ere zuzendu du. 1998. urteaz gero Bergarako Musika Eskolako Orkestra Sinfonikoko zuzendari da.

Erreferentziak 

Bizkaiko musikagileak
Bilbotarrak